Georg Kirsberg

Georg Kirsberg (sündinud 1983 Tallinnas) on ettevõtja, publitsist ja Eesti Konservatiivse Rahvaerakonna poliitik.

Elukäik
Georg Kirsberg lõpetas 2010. aastal Tartu Ülikooli filosoofiabakalaureuse kraadiga, kaitstes töö teemal „Kodaniku õigus väljuda kogukonnast – kas piisav garantii liberaalse ühiskonna jaoks, et lubada diskrimineerivaid kogukondasid?”. Lisaks on Georg Kirsberg on lõpetanud Saksamaal mereväeakadeemia ning Tallinna Tehnikaülikooli riigiteaduste erialal, mille raames õppis samuti ühe aasta Saksamaal. 

Hiljem töötas laevakaitsjana, millest avaldas 2013. aastal ka tõsieluromaani "Kirjad India ookeanilt". Piraadiküti elust on ta kahel korral rääkinud ETV saates "Pealtnägija". 2014. aasta juulis avaldas ta raamatu "Poliitika psühholoogilised alused" ning 2016. aastal selle järje "Poliitilisi mõtisklusi". 2019. aastal ilmus tema kirjutatud raamat "Jüri Toomepuu. Poiss Emajõe kaldalt".

Poliitiline tegevus
Suvel 2011 asutas Kirsberg koos Jüri Toomepuuga MTÜ Põliseestlased, sündmust kajastati ka Soome meedias.

Septembris 2011 rääkis ta ETV saates "Pealtnägija" Eesti Mereväe probleemsest olukorrast. Hiljem tegi "Pealtnägija" samal teemal jätkuloo "Mereväe skandaali kohtuprotsess oli jabur ja piinlik", mis läks eetrisse 15. oktoobril 2014. Kuid saade jõudis televaatajani plaanitust lühemana, kuna paar tundi enne eetriaega sai "Pealtnägija" kohtumääruse, mis keelas tal rääkida kohtumaterjalidest.

2015. aasta Riigikogu valimistel kandideeris Georg Kirsberg Vabaerakonna nimekirjas. Valimisringkonnas nr 1 kogus ta 179 häält ega osutunud valituks.

6. juunil 2015 korraldas ta Tallinnas Tammsaare pargis immigratsioonivastase meeleavalduse ning 10. juunil esines kõnega EKRE samateemalisel aktsioonil Toompeal. Kirsberg oli 20. juulil Postimehes avaldatud Eesti valitsusele pagulaskriisi lahendamise teemal adresseeritud pöördumise kaasautor. Lisaks sellele on ta avaldanud veel mitmeid immigratsiooni- ning islamikriitilisi kirjutusi. 2015. aasta suvel moodustas ta koos Maria Kaljustega immigratsiooni ja islamiseerumise vastu seisva kodanikuühenduse MTÜ International SIS, millest nad rääkisid ka "Pealtnägijas".

9. juunil 2016 heitis Vabaerakonna juhatus Georg Kirsbergi Vabaerakonnast välja. Põhjuseks toodi "erakonna mainet kahjustav tegevus ning vastandumine erakonna väärtustele". Kirsbergi sõnul tuli väljaarvamine talle üllatusena, oli kiire ja põhjendamatu, ning selle tegelik põhjus oli Vabaerakonna juhatuse soovimatus esindada konservatiivseid vaateid. Alates juulist 2016 on ta EKRE liige ning 2017. aasta aprillist selle volikogu liige, alates 2019. aasta maist EKRE Kristiine osakonna esimees.

Ajakirjanduse tähelepanu on pälvinud tema valimislubadused, mille seas on dekriminaliseerida holokausti eitamine, juurida Euroopast välja islam, tagada koolides "aus ajalooõpetus" Kolmanda riigi teemal, korraldada riiklikus meedias puhastus jne. Kirsbergi enda sõnul ei ole holokausti eitamise dekriminaliseerimisel ja Kolmanda riigi ajaloo "ausal käsitlusel" mingit pistmist antisemitismiga, holokausti eitamise või Hitleri ajastu ülistamisega, vaid sellega arendataks demokraatlikule ühiskonnale omast debatikultuuri ja likvideeritaks "vasakäärmuslaste infosõja relv, millega konservatiive represseeritakse". Sellega seoses on tehtud etteheiteid ka EKRE aseesimehe Martin Helme aadressil, kes ei ole erakonda neist seisukohtadest distantseerinud.

22. septembril 2017 pidas Kirsberg vastupanuvõitluse päeva puhul peetaval kõnekoosolekul Vabadussamba juures kõne, milles ärgitas kuulajaid mitte unustama, et "ka need söed, mis tol korral Pika Hermanni torni punalipu heiskasid, hõõguvad meie kõrval edasi".

Kirsberg kandideeris 2019. aasta Riigikogu valimistel EKRE nimekirjas, sai 199 häält ning valituks ei osutunud.

Kirsberg on Facebooki grupi "EI immigratsioonile" administraator.

Kirsbergi tegevust on tunnustatud 2006. aastal Saksa sõjaväe autasuga Abzeichen für besondere Leistungen im Truppendienst  ja Ukraina suursaadiku tänukirjaga Ukraina toetamise eest sõjas Venemaa vastu (üle antud 06.12.2016). Tänukiri anti Venemaa saatkonna ees plakatiga seismise eest.

Teosed

Raamatud
"Kirjad India ookeanilt. Kirjastus Kentaur, 2013. 260 lk. ISBN 9789949949014.
"Poliitika psühholoogilised alused: mida on vaja poliitika mõistmiseks. Kuidas me oma riike mängu paneme". Kirjastus Kentaur, 2014. 377 lk. ISBN 9789949956715 (köites). Raamat esitab Kirsbergi arusaamu poliitika, kultuuri ja usundi psühholoogilistest alustest, tuginedes peamiselt Peterburi ülikooli psühholoogiaprofessori Anatoli Zimitševi teooriale, millele tuginedes püüab Kirsberg näidata, et rahvuste edu või ebaedu sõltub nende "poliitkultuurist" ja "juhtkategooriatest".
"Poliitilisi mõtisklusi: Õhtumaa viimne kujund". Kirjastus Kentaur 2016. 583 lk. ISBN 9789949551347 (köites).
"Jüri Toomepuu. Poiss Emajõe kaldalt". Kirjastus Farmosante, 2019. 463 lk.

Artikleid
Vastuoluline venitamiskunst. Eesti Ekspress: TerviseEkspress. 28. september 2006, lk 10.
Vitamiinide ABC. Eesti Ekspress: TerviseEkspress. 28. september 2006, lk 11.
Allavõtmine – geenid ja ayur-veda. Eesti Ekspress: TerviseEkspress. 26. oktoober 2006, lk 12.
Lihased annavad kehale soovitud kuju. Eesti Ekspress: TerviseEkspress. 23. november 2006, lk 12.
Muinasjutud ja müüdid treenimisest. Eesti Ekspress: TerviseEkspress. 28. detsember 2006, lk 9.
Kevadeks kõht kauniks. Eesti Ekspress: TerviseEkspress. 22. veebruar 2007, lk 10.
Toit võib mälu parandada. Eesti Ekspress: TerviseEkspress. 22. märts 2007, lk 13.
Kolestorool: hea ja halb. Eesti Ekspress: TerviseEkspress. 26. aprill 2007, lk 14–15.
SRÜ – Venemaa käepikendus maailma mõjutamiseks? Äripäev. 15. märts 2011, lk 15.
Eestlane on vaimselt ja sisemiselt okupeeritud. Delfi. 22. september 2011.
Putin jäi auhinnast ilma aga Eesti antikangelased saavad ordeneid edasi. Delfi Rahva Hääl. 18. juuli 2011.
Rahvale kuuluvad rahvusriigid ja nende eksistentsi alused. Kultuur ja Elu. 2011, nr 3, lk 40–41.
Riigikaitse olukorrast Eestis. Kultuur ja Elu. 2011, nr 4, lk 29–31.
Tardunud ideoloogia ja puuduv dialoog lämmatavad Eesti arengu. Delfi. 10. jaanuar 2012.
Eesti on endiselt punakultuuri küüsis. Delfi Rahva Hääl. 6. märts 2012.
Lömitamistaktikaga ei jõua Eesti kuhugi. Delfi Rahva Hääl. 7. mai 2012.
Gerilja geopoliitika ja Gerassimovi doktriin. Kultuur ja Elu. 2014, nr 4, lk 16–17.
Populistid viivad meid kindla allakäigu suunas. Postimees. 14.01.2015.
Euroopa viie rikkaima hulka – kindlalt edasi või tuleks maa peale tagasi? Delfi. 19.01.2015.
Eesti Euroopa viie rikkaima hulka: kas "kindlalt edasi" või hoopis Maa peale tagasi? Kesknädal. 21.01.2015.
Eesti Euroopa viie rikkaima hulka: kas "kindlat edasi" või hoopis "Maa peale tagasi"? Pealinn. 21.01.2015.
Kuidas saada raha juurde? Delfi. 03.02.2015.
Julgeoleku debatt peab ühendama kõik Eesti erakonnad ning kasvama välja erakondade üleseks kaitsekokkuleppeks. ERR. 12.02.2015.
Paeti-Lavrovi pakt tuleb tühistasa. Delfi. 16.02.2015.
Mеханизмов, которые заставят греков расплатиться по долгам – не существует. Cтолица. 20.02.2015.
Praegusel kursil jätkates ei saa mingist energiajulgeolekust juttu olla. Delfi. 27.03.2015.
Vene õigeusu kirik kui Kremli imperialismi käepikendus. Kultuur ja Elu. 2015, nr 1, lk 14.
Kas sallivus või reaalpoliitika? Postimees 28.04.2015.
Eesti esmane prioriteet peab olema enda pagulaste koju tagasi saamine. Pealinn 06.06.2015
Avalik pöördumine: pagulasprobleemi peab lahendama Aafrika Liit. Postimees. 20.07.2015.
Ettevõtjad loodavad kasumi nimel immigrantide abil palku langetada. Pealinn 10.08.2015.
The refugee crises should be solved on the home continent. ERR. 19.10.2015.
Konstantin Päts – kas Eesti riigi looja või hävitaja? UuedUudised 27.10.2015.
Salaviina Sakala ja Eesti riigikaitse must auk! Kesknädal 30.11.2016.
Kogukond on enam kui elurajoon. Konservatiivide Vaba Sõna, lk 9. Ilmunud 17.02.2017. Postimehe vahel
Kasvav putinism kui irratsionaalne vastureaktsioon valitsevale selgrootusele. ERR. 23.02.2017.
Vastulause Silver Meikarile: Ukraina hädades rahvuslasi süüdistada saab vaid Kremli käsilane. Eesti Päevaleht. 06.10.2017.
Mis punane Oktoober? Hoopis natsionaalsotsialism kujundas maailma meie ümber!" Eesti Päevaleht 13.11.2017.
PÄEVA TEEMA | Georg Kirsberg: USA pani Afganistani sõtta meeletu raha, saades vastu vaid kirstud, maavarad jäid Hiinale. Eesti Päevaleht 06.08.2021.

Intervjuud ja teleesinemised
Eesti mereväes on miskit mäda. Pealtnägija 21.09.2011
Kirsberg: kõik mätsitakse kinni. Delfi. 21.09.2011.
Vaba Mõtte Klubi 27.09.2011
Georg Kirsberg kaalub võimalust oma ankeedi lekitajad kohtusse kaevata. Delfi. 27.09.2011.
Kirsberg: Põliseestlaste erakonnast on vara rääkida. Postimees. 24.10.2011.
Eestlasest piraadikütt: laevakaitsjaid peetakse asjata palgasõduriteks. Pealtnägija 16.10.2013
Piraadikütt ookeani avarustel. Koolitus Ekspress 28.11.2013, lk 4.
Piraadikütt ookeani avarustel. Eesti Ekspress 03.12.2013
Eesti laevakaitsjad vanglas: "pooled meist on haiged". Eesti Ekspress 06.02.2014.
Mereväe skandaali kohtuprotsess oli jabur ja piinlik. Pealtnägija 15.10.2014
Vaba Mõtte Klubi 25.11.2014.
Laevakaitsefirma on makseraskustes / Advanforti kaardimajake hakkab kokku varisema. Postimees 27.01.2015, lk 6. 
 Reformierakond ei viitsi oma seisukohti kaitsta. Nelli Teataja 30.01.2015, lk 7.
Delfi TV vaba mikrofon: Georg Kirsberg kutsub Reformierakonna liidrid majandusdebatile
Tallinna TV Valimisstuudio – sisejulgeoleku debatt. 25.02.2015.
Eesti laevakaitsjate tööandja on paadunud seaduserikkuja. Pealtnägija. 27.04.2016.
Saarlannast on saanud Euroopa immigratsioonivastaste tõusev täht. Pealtnägija 07.09.2016.
In der EU wird Gehirnwäsche wie zu Sowjetzeiten betrieben. Deutsche Stimme, november 2016

Viited

Välislingid
 "Toomepuu tahab luua põliseestlaste erakonna" reporter.postimees.ee, 23. august 2011
 Urmas Neeme "Põliseestlaste liikumine nõuab desovetiseerimist" Postimees, 25. august 2011
 ""Pealtnägija" Eesti mereväes on miski mäda" ERR, 21. september 2011
 Kärt Anvelt "TÄISMAHUS: Laaneots: see mees ei sobi ohvitseriks, merevägi tegi teda õppima saates suure vea" Eesti Päevaleht, 21. september 2011
 "Kirsberg: Põliseestlaste erakonnast on vara rääkida" Postimees, 24. oktoober 2011
 "Mereväe korralageduste paljastaja ründab Laari ja Iisraeli relvatehingut" Õhtuleht, 3. juuli 2012
 "Eestlasest piraadikütt: laevakaitsjaid peetakse asjata palgasõduriteks" ERR, 16. oktoober 2013
 Kaido Karu "Piraadikütt ookeaniavarustel" Eesti Ekspress, 3. detsember 2013

Tartu Ülikooli filosoofiateaduskonna vilistlased
Eesti Vabaerakonna poliitikud
Eesti Konservatiivse Rahvaerakonna poliitikud
Sündinud 1983